**FDV-Dokumentasjon**

**Multiblokk Støttemur**

**Produsent**
Skjæveland Gruppen AS
Vagleskogveien 10, 4322 Sandnes

1. **Produktbeskrivelse**

**Produktbeskrivelse**

Skjæveland Gruppen leverer og produserer mange ulike typer og størrelser støttemurer i betong til offentlig og privat bruk.

I våre gjeldene kataloger og på vår hjemmeside [www.multiblokk.no](http://www.multiblokk.no) finnes utfyllende informasjon, legge og monteringsanvisninger, samt tekniske data på produktene.

Våre støttemurer er tilsatt Hydrofix for å redusere kalkutslag.

**Dimensjon:** se hjemmeside for valgmuligheter, [www.multiblokk.no](http://www.multiblokk.no).

**Farge:** Primært grå og koks.

1. **Drift og vedlikehold**

**Rengjøring og rengjøringsmetoder**

Årlig rengjøring med spyling av vann og behandling med grønskekverk. Forsiktig bruk av høytrykkspyler kan benyttes. For kort avstand til overflaten kan medføre utvasking av finstoff og føre til en ru overflate.

Impregnering med Multiblokk betongimpregnering vil redusere groing og føre til enklere rengjøring og redusert vannoppsug.

På produkter som er farget vil fargen over tid reduseres. Rengjøring vil bidra til å begrense fargereduksjon.

**Teknisk vedlikehold**

Kalkutslag forekommer og er en naturlig prosess i betongen og er ikke skadelig. I mange tilfeller forsvinner dette av seg selv, over tid. Svakt utslag er som ett hvitt slør og fjernes med lett saltsyreoppløsning (5%), eller kalkfjerner som finnes i mange ulike typer som kan gjentas til ønsket resultat er oppnådd. Saltsyreoppløsning kan føre til ruheter i overflaten. Dette fungerer best ved bruk på fuktig overflate. Følg produsentens anvisning.

Forstenet kalk fjernes mekanisk med f.eks stålbørste.

**Vinterdrift**

Vanligvis ingen.

**Vedlikeholds intervaller**

Etter behov.

**Bestanddeler**
Produktene består av sand, knust stein, vann sement og Hydrofix. Fargede produkter inneholder fargepigmenter.

1. **Garanti og vilkår**

Se kjøpsloven og Skjæveland Gruppens Salg og leveringsbetingelser.

1. **Miljøpåvirkning**

Produktet består primært av fornybare ressurser, herunder resirkulert vann, knust tilslag og sand. Ved innlevering til godkjent mottak vil produktet bli resirkulert. Produktet vil absorbere CO2 gjennom hele produktets levetid.

1. **HMS (Helse, Miljø og Sikkerhet)**

Følg alltid produsentens leggeanvisning og utfør tilstrekkelig risikovurdering i forkant av håndtering og montering. Sementbaserte produkter har en høy PH verdi som kan være etsende sammen med fukt. Bruk derfor egnet verneutstyr som heldekkende vernebriller, vanntette arbeidshansker og vannavvisende arbeidstøy og vernestøvler.

Dersom man skal skjære i betong brukes åndedrettsvern med minimum P3 filter og briller for å beskytte mot innånding av pulverstøv.

**Spesielle tiltak ved brannslokking, temperaturer og eller endringer i fuktforhold**

*Vanligvis ingen*

1. **Montering, service og vedlikehold**

**Lagring og håndtering**

Underlag må være plant og ha tilstrekkelig stabil bæreevne. Kun sertifisert løfteutstyr skal benyttes.

**Montering**

Vennligst se [www.multiblokk.no](http://www.multiblokk.no) Her finnes brosjyrer med teknisk informasjon og instruksjonsfilmer filmer.

**Reparasjon og utskifting av deler**

Mindre reparasjoner utføres med sementbasert reparasjonsmørtel. Ved behov for utskifting av produkt, skal fortrinnsvis samme produkt benyttes. Erstatningsprodukter skaffes gjennom entreprenør, eller ved å kontakte produsenten direkte.

**Gjenbruk**

Produktene kan gjenbrukes.

**Destruksjon**

Betongavfall leveres godkjent mottak for gjenvinning, eller knuses på stedet for bruk som fyllmasser. I henhold til NS 9431 håndteres heller, belegningsstein og murprodukter etter avfallskode 1611 uarmert betong.